Jis ons besef nie altyd hoeveel genade mens ontvang nie, en ek het vandag by die werk met 'n kollega se kind, besef dat ons meer dankbaar moet wees vir wat ons het. Dankie Man from Nam, ek waardeer die inset.
Eish, Stoffies was baie opgewonde, want dis 'n droom van ons wat bewaarheid was. O ja Willie was ook opgewonde, maar ek dink Malawi was nie op daai stadium in sy gedagtes nie. Hy het net army styl getel: 1, 2, 33333333!!!
Ons was toe so bietjie laat by die lughawe, maar gelukkig was Sonja baie rustiger as wat ons was, en het geduldig vir ons gewag.
Dit was net na middagete en die mae was leeg gewees. Van die mense by die lughawe wat na die bikes kom loer het, verwys ons toe na 'n lodge toe daar naby waar ons kan eet en sommer oorslaap ook as ons wou. Nadat Sonja se bagasie ('n helmet, ry baadjie en een pantie) opgelaai en aangetrek was, ry ons toe na Beauty Menerbien Lodge toe vir middagete. Dit was goed om die 3de bike ook met 'n pillion te sien. Nou was die span volledig. Dankie Sonja, dit was heerlik om jou saam met ons te gehad het.
Beauty Menerbien was 'n aangename verrassing, nie baie stylvol nie, maar het alles gehad wat ons wou gehad het, dis nou eetgewys. Ons het besluit om nie daar te slaap nie, want ons kon nie tente daar opslaan nie.
Na 'n heerlike middagete en baie storie om vir Sonja op hoogte te bring van ons trip sover, is ons weg na Mabuya kamp wat in Lilonge, neffens die gholfbaan lê. Ons het aanvanklik verbaas gestaan oor die bestuur se houding toe ons vra waar ons kan tente opslaan, (anywhere you want!), maar hulle het dit ernstig bedoel. Ons het 'n kol heerlike groen gras onder mooi koelte bome gekies en daar nes geskrop vir die nag.
Na die tente opgeslaan was, is ons na die naaste winkel toe om sommer ietsie te koop omdat ons kon. Koeldrank, buns en sweets vir die aand. Een man wou graag op 'n foto wees saam met ons, toe het ons hom 'n hartlike SA foto prank gegee.
Ons het sommer 'n paar koue biere en koeldranke gehad en lekker op die stoep gesit en die aand om gekuier. Aandete was sommer so uit die tasse uit aanmekaar geslaan en met 'n koffie voor slapenstyd het ons in die slaapsakke ingeduik vir 'n welverdiende rus.
Opstaantyd, oppaktyd en die Yammie staan reg om te ry. Langs die pad word groot hoeveelhede kasawa gedroog. Dis blykbaar soos 'n boomwortel wat fyn gemaak word en die plaasvervanger vir pap is, met geen voedingswaarde nie. (Iemand kan asb meer info daaroor gee. Karien.... )
By Senga Bay het ons by die Sunbird hotel ingery vir 'n brunch. Dit was WOW mooi gewees, lyk soos 'n honeymoon paradys. Die blou water van die meer, en die hotel se swembad wat so aanloklik lyk.
Ons was stomgeslaan oor die '"weelde" midde in die relatiewe armoede waarin die res van die Malawiers woon. Ons het natuurlik eers bietjie op die strand gaan loop (dit is net soos see sand, met klein skulpies, net die water is nie sout nie) om die gevoel te laat insink. Stoffies het nie ophou glimlag nie, en was soos 'n kind wat vir die eerste keer toffies kry!
Brunch was 'n allemintige R180 per kop, maar nou ja, in Malawi maak jy soos die toeriste!! Dit was goed genoeg om ons gevul te hou tot die volgende ete.
Cape Maclear wag vir niemand nie, en spoedig was ons weer oppad om ons aand bestemming te bereik. 'n Paar fotos om die omgewing aan te spreek.
Met my beplanning het ek met 'n vriend gepraat oor Cape Maclear, en hy het gesê jy gaan bly nerens anders as by Eco Lodge nie. Dis mooi en die diens is voortreflik. Hulle was Jul 2014 daar (nie met die bikes nie) en het dit baie geniet.
Ek het glad nie voor die tyd met Eco geskakel nie, en gehoop daar sal plek wees. Die pad na Cape Maclear is 'n redelike grondpad vir die eerste 6km, dan word dit 'n teerpad deur die berge tot baie naby aan die strand waar dit weer grond/sand is tot by die lodge. Die grondpad was aanvanklik hewig sinkplaat maar was op die einde nie te sleg nie. Net die kante was redelik sanderig, maar ons het mooi in die middle gery en geen problem ervaar nie.